Source: http://rovaniemi.cloudnc.fi/fi-FI/Toimielimet/Kaupunginvaltuusto/Kokous_2052019/Kaupunginhallituksen_jasenten_ja_varajas(70787)
Timestamp: 2019-11-16 01:22:57+00:00
Document Index: 21386937

Matched Legal Cases: ['§ 149', 'kko ', '§ 1', '§ 38', '§ 39', '§ 40']

Kaupunginhallituksen jäsenten ja varajäsenten valinta | Rovaniemi
Kaupunginhallituksen jäsenten ja varajäsenten valinta
ROIDno-2017-1833
Kaupunginhallitus, 29.4.2019
Rovaniemen kaupungin voimassa olevan hallintosäännön 9 §:n mukaan kaupunginhallituksessa on yksitoista (11) jäsentä. Kaupunginhallituksen jäsenet ja varajäsenet valitsee valtuusto valtuutettujen keskuudesta. Valtuusto valitsee kaupunginhallituksen puheenjohtajan ja kaksi (2) varapuheenjojhtajaa. Jokaisella jäsenellä on henkilökohtainen varajäsen.
Hallintosäännön 2 §:n mukaan kaupunginhallituksen puheenjohtaja voi toimia päätoimisena tai osa-aikaisena luottamushenkilönä, jos kaupunginvaltuusto niin päättää. Päätoimisen ja osa-aikaisen luottamushenkilön oikeudesta saada virka- tai työvapaata työstään päätoimisen tai osa-aikaisen luottamustoimen ajaksi säädetään kuntalain 80 §:ssä.
Kuntalain 80 §:n mukaan valtuusto päättää päätoimiselle ja osa-aikaiselle luottamushenkilölle maksettavasta kuukausipalkasta ja korvauksista. Päätoimisella ja osa-aikaisella luottamushenkilöllä on oikeus saada vuosilomaa, sairauslomaa ja perhevapaata sekä työterveyshuollon palveluja samoin perustein kuin kunnallisella viranhaltijalla. Mitä tapaturmavakuutuslaissa (608/1948) säädetään työnantajasta ja työntekijästä, sovelletaan vastaavasti kuntaan sekä päätoimiseen ja osa-aikaiseen luottamushenkilöön.
Hallintosäännön 170 §:n mukaan valtuusto päättää päätoimisena tai osa-aikaisena luottamushenkilönä toimivalle kaupunginhallituksen puheenjohtajalle maksettavasta kuukausipalkasta ja korvauksista.
Rovaniemen kaupungin hallintosäännön 9 §:n mukaan kaupunginhallituksen toimikausi on kaksi (2) vuotta.
Kelpoisuus hallitukseen
Vaalikelpoisuutta kunnanhallitukseen rajoitetaan kuntalain 73 §:ssä seuraavasti:
1) välittömästi kunnanhallituksen alaisena toimiva kunnan palveluksessa oleva henkilö,
2) henkilö, joka on kunnanhallituksen tehtäväalueella toimivan, kunnan määräysvallassa olevan yhteisön tai säätiön palveluksessa,
3) kunnan palveluksessa oleva henkilö, joka lautakunnan esittelijänä tai muuten vastaa kunnanhallituksen käsiteltäväksi tulevien asioiden valmistelusta,
Edellä mainitun säännöksen mukaisesti kaupunginhallituksen jäsenistä ja varajäsenistä vähintään 40 prosenttia on oltava miehiä tai naisia. Yksitoistajäsenisen toimielimen jäseniksi on valittava vähintään viisi (5) miestä ja naista sekä varajäseniksi vähintään viisi (5) miestä ja naista.
Kaupunginhallitus päättää esittää valtuustolle, että valtuusto
valitsee toimikaudeksi 1.6.2019 - 31.5.2021 kaupunginhallitukseen jäsenet ja heille henkilökohtaiset varajäsenet sekä nimeää valituista jäsenistä puheenjohtajan, I- ja II varapuheenjohtajan,
päättää, että kaupunginhallitus sopii puheenjohtajaksi valitun kanssa toimiiko hän osa-aikaisena tai kokoaikaisena luottamushenkilönä,
päättää, että kaupunginhallitus hyväksyy osa-aikaisen tai kokoaikaisen puheenjohtajan tehtävänkuvan ja toimii puheenjohtajan esimiehenä,
päättää, että kokoaikaisena toimivan puheenjohtajan palkka on puolet kaupunginjohtajan palkasta ja vastaavasti osa-aikaisen puheenjohtajan palkka on suhteutettu kokoaikaisen palkkaan. Kokoaikaisena tai osa-aikaisena luottamushenkilönä toimivalle puheenjohtajalle ei makseta vuosipalkkiota. Kokouspalkkio maksetaan hallintosäännön mukaisesti.
valtuusto tarkastaa pöytäkirjan tämän pykälän kohdalta kokouksessa.
Liisa Ansala poistui esteellisenä asian käsittelyn ja päätöksenteon ajaksi. Puheenjohtajana tämän asian osalta toimi varapuheenjohtaja Harri Rapo.
Kaupunginhallitus 29.4.2019 § 149 esittää valtuustolle, että valtuusto
Kaupunginvaltuusto päätti yksimielisesti valita toimikaudeksi 1.6.2019 - 31.5.2021 kaupunginhallituksen jäsenet ja heille henkilökohtaiset varajäsenet sekä nimetä valituista jäsenistä puheenjohtajan, 1. ja 2. varapuheenjohtajan seuraavasti:
Jäsen Henkilökohtainen varajäsen Puolue
Pj Liisa Ansala Maarit Simoska Kesk.
1. vpj Maria-Riitta Mällinen Terhi Heikkilä SDP
2. vpj Juhani Juuruspolvi Petteri Pohja Kok.
J Hannu Ovaskainen Heikki Luiro Kesk.
J Sanna Karhu Kaisu Huhtalo Kesk.
J Anja Joensuu Hilpi Ahola Kesk.
J Harri Rapo Reino Rissanen SDP
J Päivi Alaoja Sanna Luoma Kok.
J Matti Henttunen Mika Kansanniva Kok.
J Esko-Juhani Tennilä Jaakko Portti Vas.
Liisa Ansala poistui esteellisenä kohtien 2.-5. käsittelyn ajaksi (Hallintolaki 28 § 1 kohta).
Kaupunginvaltuusto päätti yksimielisesti kaupunginhallituksen esityksen mukaisesti kohtien 2. - 5. osalta.
Hanna Laiho saapui tämän asian käsittelyn aikana klo 16.20.
Ao. henkilöt, Sarastia Oy, CaseM-tuki, tietohallinto, luottamushenkilörekisteri
§ 38 Valtuustoaloite "4-tien montun ja rautatiemontun" kattaminen (lisäpykälä)
§ 39 Valtuustoaloite kotihoidon kuntalisä alle 18 kuukauden ikäisestä lapsesta (lisäpykälä)
§ 40 Valtuustoaloite suojatiet kohdevalaistaan (lisäpykälä)